# data[].attributes.body
Dokumentissa kerrotaan Aviciin uran kohokohdista, alkuvaiheista, loppuvaiheista ja hänen masennuksestaan ja ahdistuneisuudestaan. Dokumentissa näytetään, että millaista on oikeasti olla julkisuuden henkilö ja kuinka ahdistavaa se voi olla, etenkin jos on sisäänpäin suuntautunut ihminen ja nauttii omasta rauhasta.

# data[].attributes.body
Avicii eli Tim Bergling oli ruotsalainen musiikkituottaja ja DJ. Hän syntyi 8. syyskuuta 1989 Tukholmassa, Ruotsissa.  Hän nousi suuren yleisön tietoisuuteen vuonna 2011 julkaistulla kappaleellaan "Levels", joka nousi kymmenen parhaan kappaleen joukkoon useiden maiden listoilla. DJ Magazine -lehti listasi Aviciin Top 100 DJs -listallaan kuudenneksi parhaaksi vuonna 2011 ja kolmanneksi parhaaksi vuosina 2012 ja 2013. Vuonna 2014 hän tippui takaisin sijalle 6. Avicii kuoli 20. huhtikuuta 2018 Masqatissa, Omanissa itsemurhan seurauksena.

# data[].attributes.body
Aktiivisimpina aikoinaan Avicii teki yli 300 keikkaa vuodessa. Vaikka hän julkaisikin aktiivisesti musiikkia kuolemaansa saakka, hän ei koskaan kokenut keikkaelämää mielekkääksi. Hän kärsi paniikkikohtauksista ja kertoi inhoavansa esiintymistä ja suuria tapahtumia. Ahdistuneisuuttaan hän hoiti alkoholilla. Hänen alkoholinkäyttönsä johtikin lopulta haimatulehdukseen, jonka yhteydessä häneltä poistettiin sappirakko ja umpilisäke. Maaliskuussa 2016 hän ilmoitti Facebookissa lopettavansa esiintymisen Stories-kiertueensa jälkeen. Musiikin tekemistä hän ei ilmoittanut lopettavansa. Hän kertoi lopettamisen suurimmaksi syyksi terveytensä.

# data[].attributes.body
Dokumentin on ohjannut Levan Tsikurishvili ja se julkaistiin suomessa 9. marraskuuta 2017. Netflixiin se tuli 31. maaliskuuta 2018. Aviciin ja hänen tiiminsä lisäksi dokumentissa esiintyivät erikoisvieraina David Guetta, Tiesto, Wyclef Jean ja Chris Martin.